Satsivi - Blogkocsma
Magyarán csirke fokhagymás diómártásban. Grúz nemzeti étel. Bazhe néven létezik vörösborecettel vagy gránátalmalével készült változata. Tahinivel főzve a levantei konyha egyik fogása. Az egyik Internetes böngészés közben bukkantam erre az ételre. Az ördög tudja, mit kerestem éppen, mikor a Google feldobta, hogy akik ilyesmit kerestek, azok keresték még ezt és ezt. Mi baj lehet? - gondoltam, megnézegettem sorban őket. A többi annyira nem érdekelt, de ez felkeltette a figyelmemet. Az összeállítás kicsit szokatlannak tűnt, de ez nem vette el a kedvemet. Az Ünnepek előtt nagyon szép diót kaptam, igen jutányos - 2300 Ft/kg - áron, ami aztán érdeklődés hiányában mind egy szemig megmaradt. Betettem a fagyasztóba, ott várja a feltámadást. Ez a fogás éppen kapóra jött, hogy elhasználjak belőle valamennyit.
Az egyetlen, ami piszokul zavart a hozzávalók között, a koriander levél volt. Vettem hát egy jó csokor petrezselyem zöldet és azzal helyettesítettem. Bizton állíthatom, cseppet sem lett rosszabb tőle.
- 1-1,2 kg csirke (comb)
- 0,5 l csirkehús alaplé (kockából)
A csirkecombokat előző nap megtisztítottam, megmostam és lecsepegtettem. Vékonyan megsóztam és a hűtőbe tettem éjszakára.
Összeállítottam a diós krémet. Ehhez a művelethez bátran használhatunk késes aprítót vagy egy blendert, én másik utat választottam. A diót a diódarálón ledaráltam. A fokhagymát a csilit és a petrezselyem zöldet a mozsárban némi húslevessel pépesre daráltam.
A masszát összekevertem a darált dióval.
A húst - kevés olajon - két részletben megpirítottam, majd az edényből kivéve félretettem. Fontos, hogy a húsdarabok ne érjenek össze, mert akkor nem pirulnak, hanem párolódnak. Szóval vagy nagyobb serpenyő kell, vagy kevesebb hús, vagy több részletben kell sütni.
A visszamaradt zsiradékon megpároltam (nem pirítottam) a hagymát.
Megszórtam liszttel, kicsit megfuttattam, majd felöntöttem a maradék húslével. Csomómentesre kevertem és kicsit kiforraltam.
A hagymás rántáshoz adtam a diós keveréket, ráfacsartam a citrom levét és homogénre kevertem.
A mártásba beleigazgattam a csirkecombokat és harminc percig fedő alatt pároltam.
Valami elképesztően puha, ízes, szaftos lett a csirke és a mártás is hihetetlen finom volt. Egy kanálka elég volt belőle, hogy egy jó kupac rizsát megízesítsen, a fokhagyma dominált, de a citrom és a petrezselyem íze is jól érződött. Egy szó, mint száz, ez az étel bizony egy igen jó választás volt.
https://blogkocsma.blog.hu/api/trackback/id/tr914586778
Kumari aki Nilüfer 2019.02.04. 07:53:45
húúú...hétvégén kipróbálom.tetszik, dióm is van, csirkecomb is..
látjátok feleim szümtükkel 2019.02.04. 08:02:46
Ez bakancs, akarom mondani fakanál listás.:D
Kumari aki Nilüfer 2019.02.04. 08:20:11
Azon agyalok, ez a diós cucc valami nem húshoz hogy passzolna..a rizs ok, de a hús helyett mi? Van ötletetek?
látjátok feleim szümtükkel 2019.02.04. 09:08:52
Padlizsán szereti a diót. Régen készítettem diós-fűszeres sajtkrémmel töltött, sült padizsán szeletet, nagyon jó előétel volt.
Talán hús helyett a kockára vágott padizsán jó lenne. A padlizsánt lehetne hagymán, zsiradékon megpárolni, de nem szétfőzni, majd a diós keverékkek összemelegíteni.
Kumari aki Nilüfer 2019.02.04. 09:28:50
@látjátok feleim szümtükkel: Ki fogom próbálni. Mondjuk..a padlizsánt szeletre, és úgy sütni..hogy a szelet illúziója meglegyen.Az alaplé és a comb az állatos benne,ki lehet küszöbölni, így akár egy vegán kaja is lehet...köszönöm az ötletet
kobold63 2019.02.04. 10:20:16
Amint olvastam ezt a receptet, az klasszikus olasz pesto szószra gondoltam, aminek alapja a fenyőmag-oliva olaj-fokhagyma-bazsalikom-petrezselyem zöld-sajt. Nagyon variálható étel, a drága fenyőmag helyett használnak diót vagy mandulát is. Ahogy Waka a koriander zöldet kicserélte petrezselyemre, ugyan úgy a bazsalikomot is lehet, több olaj hozzá és kész a remek szósz a tésztához, hosszúmetélthez.
Kumari aki Nilüfer 2019.02.04. 10:24:28
@kobold63: vegánban agyalok, a tészta..legfeljebb üvegtészta vagy rizstészta lehetne esetleg, de nem tudom, azzal milyen ízű lenne. Mondjuk, miért ne...
látjátok feleim szümtükkel 2019.02.04. 13:54:56
Kitört, vagy inkább betört a tavasz. Szombaton még nem látszott a kertben a tulipán tegnap már sorolt, és látszik a japán bírs virágjának a piros színe.
csigafrédi 2019.02.04. 14:57:10
@Kumari aki Nilüfer: Durumtészta miért nem jó a vegán receptekhez?
Finomnak tűnik ez a szósz a leírás alapján. Ha lesz fölös dióm, kipróbálom.
Kumari aki Nilüfer 2019.02.04. 16:07:44
@csigafrédi: Azt gondolom, a durumtésztában van tojás, Semmi állati nem lehet a vegán ételben.
csigafrédi 2019.02.04. 16:21:40
@Kumari aki Nilüfer: A durumtésztában alapvetően nincs tojás. (Van olyan, amibe tesznek, de ezt feltüntetik a csomagoláson. A legtöbb bolti durumtészta tojásmentes. GI-je is alacsonyabb, nem dobja a cukrot úgy, mint a tojásos tészták. Íze ugyanolyan klassz, állaga kicsit rugalmasabb, de, igazából nagy különbség nincs. Nézz utána, nyertél egy jó kis alapanyagot. :))
Waka · http://blogkocsma.blog.hu/ 2019.02.04. 17:23:18
@Kumari aki Nilüfer: Szejtán, netán gomba?
@látjátok feleim szümtükkel: A padlizsán is jó ötlet.
Andrass9 · http://blogkocsma.blog.hu 2019.02.04. 17:29:03
@Kumari aki Nilüfer: Durumtésztában nincs tojás! Az olaszok tojás nélküli tésztát esznek mindenhez! (Van is akkora választékuk, hogy győzd kitalálni, melyik mi!!!)
A durum búza más, mint a nálunk honos. Sokkal magasabb a glutén (sikér) tartalma, viszont a szénhidrátja nehezebben emészthető. Én előszeretettel keverem rendes liszttel :)
Andrass9 · http://blogkocsma.blog.hu 2019.02.04. 17:29:41
@Waka: A gombát ellenjegyzem. A szejtánt még nem ettem magában, így nincs véleményem ...
Negotiator 2019.02.04. 17:31:53
Igen padlizsán jól megy hozzá. itt a hasonló, hideg előétel receptje:
chiliesvanilia.blogspot.com/2006/11/csoda-mirzs-dival-tlttt-padlizsn.html
NB a Tbilisziben beszrzett grúz de angol nyelvű szakácskönyvben is így szerepel, és ott is ilyen volt. Az egyik olyan ország, ahova úgy mentem hogy helyi szakácskönyvet muszáj vennem. Az egyik legnagyobb becsben tartott könyv a vkony kis képek nélküli zöld izé....
Kumari aki Nilüfer 2019.02.04. 17:42:26
Szoktam durumot főzni a cukrom miatt, őszintén a tojást soha nem ellenőriztem, nekem a ch miatt(lassú felszívódás) jobb.De köszönöm, az infót, oda fogok figyelni, és akkor jöhet a vegánoknak is
Kumari aki Nilüfer 2019.02.04. 17:43:00
@Waka: Szejtán!! Tényleg..
látjátok feleim szümtükkel 2019.02.04. 18:01:39
Ilyet készítettem én is, ez nagyon finom.
Andrass9 · http://blogkocsma.blog.hu 2019.02.04. 18:08:41
@Negotiator: Arrafelé még csak akkor jártam, amikor nem foglalkoztam főzéssel. Utólag sajnálom!
Waka · http://blogkocsma.blog.hu/ 2019.02.04. 21:54:45
@kobold63: Ez a pesto hasonlat amúgy helyén van, kicsit el is töprengtem rajta.
@Negotiator: Ez jó, előételnek való fogás. Felveszem a listára, közeleg a böjt.
@Andrass9: Egyszer megvendégellek vele, meg fogsz lepődni. Remélem, kellemesen.
Fenchurch68 2019.02.05. 09:45:17
@Kumari aki Nilüfer: Esetleg natúr tofu? Bár a padlizsán szimpatikusabb :)
Még sose láttam tojásos durumtésztát :) pont az a lényege, hogy nem kell bele tojás.
Kumari aki Nilüfer 2019.02.05. 09:49:17
@Fenchurch68: Tufut gyakran használunk, ismerem, de valahogy ezzel a szósszak nem tudtam összekapcsolni..de jó ötlet. Hááááát..a durumtészta összetevőit eddig nem tanulmányoztam, csak látám, hogy jó, és főzém:DDDD De megint okosabb lettem, már megérte szóba hozni:) Köszönöm.
Topy 2019.02.05. 12:16:57
@Kumari aki Nilüfer: bárány! :D
(Bazi nagy görög lagzi - youtu.be/3runX2DkORs?t=102 )
csigafrédi 2019.02.05. 12:41:55
@Topy: Ez mekkora rész! :) Nálunk a családban szállóige lett.
Kumari aki Nilüfer 2019.02.05. 13:31:07
@Topy: :DDDDDDD
Waka · http://blogkocsma.blog.hu/ 2019.02.05. 20:50:38
@Kumari aki Nilüfer: @Fenchurch68: Esetleg a Paneer mintájára lehetne főzni:
blogkocsma.blog.hu/2017/05/01/palak_paneer_598
Dikusz 2019.02.05. 20:53:35
@Topy: Megnéztem. :))))
Viszont amikor lejátszottam, beugrott a jutyúkon az egyik kis ablakon egy olyan felvétel -nyilván azért, mert valaha megnéztem- amin újfent szétnevetgéltem magam.
www.youtube.com/watch?v=sSqwpz2b7aA
Hadházi László "Orvosnál" c. jelenete van rajta. Meglehetősen sokan vannak akik nem kedvelik (én se mindig), ezért írtam ki, hogy ki van benne.
Dikusz 2019.02.05. 20:57:47
@Waka: "Igaz, így elég rendezetlen képet mutat a kert azon fertálya, de a fene ott egye." - ez az idézett posztodban van.
Ne a fene egye, hanem én. A kedvenc spenótfajtám, mást nem is veszek a piacon. Igaz nem is tudnék, mert csak pár hétig kapható. Tavaly 1000 Ft-ba került egy kiló belőle.
Andrass9 · http://blogkocsma.blog.hu 2019.02.05. 21:27:32
@Dikusz: Nekem most folyik a nyálam! A Travel Channel-en Dominikában járt és fantasztikus halakat ettek, míg Kolumbust szidták.
Most meg Long Islanden esznek remek homárt és isznak Long Island Ice Tea-t :))
Disznóság, hogy nem vagyok ott ...
Most meg már a Mojave sivatagban van ...
Andrass9 · http://blogkocsma.blog.hu 2019.02.05. 21:28:00
@Dikusz: Ja, a mángoldot mind neked adom :))))
Dikusz 2019.02.06. 06:03:56
@Andrass9: Jó is lenne (mármint az új-zélandi). Kíváncsi lennék arra, hány napig lennék képes spenótot enni. Eddig még mindig előbb fogyott el, mint ahogy meguntam volna.:)
Kumari aki Nilüfer 2019.02.06. 07:11:59
Köszönöm,ha spenót, és friss, akkor kizárólag új-zélandi..sokkal finomabb. Szerintem. Egy időben tele volt vele a kert, ha nyugdíjba megyek(Ha sors megsegít, jövő szeptembertől elkezdhetem a felmentési időmet tölteni), lesz nekem..pár ágyást rendszerbe állítok, majd rábeszélem a Zuramat három magaságyásra. Vagy négyre .Spenótrajongó vagyok:)
Andrass9 · http://blogkocsma.blog.hu 2019.02.06. 14:34:04
Sikerült a címlapot megúszni trollok nélkül!!!
Dikusz 2019.02.06. 16:13:31
@Kumari aki Nilüfer: Minél többre, ha lehet.
Én is spenót(főzelék) rajongó vagyok:)))
Dikusz 2019.02.06. 16:14:10
@Andrass9: Szerencsére. Nemigen hiányoztak.
Waka · http://blogkocsma.blog.hu/ 2019.02.06. 17:08:29
@Dikusz: @Kumari aki Nilüfer: Van egy vödör magom, kér valaki?
Andrass9 · http://blogkocsma.blog.hu 2019.02.06. 17:59:16
@Waka: Én be nem engedem a kertembe!!!!!
Andrass9 · http://blogkocsma.blog.hu 2019.02.06. 18:02:00
@Dikusz: Már látom, amint hosszú tömött sorokban mész Debrecenbe spenótért :)
Neked itt nincs veteményesed? Az újzélandi kiirthatatlan!
Dikusz 2019.02.06. 19:42:56
@Waka: Ha úgy lenne kertem, ahogy nincs, én kérnék.
Dikusz 2019.02.06. 19:43:19
@Andrass9: Minket, vagy a spenótot?
Dikusz 2019.02.06. 19:51:02
@Andrass9: De @Kumari aki Nilüfer: szereti a spenótot, náluk elfogy.
De komolyan: úgy emlékszem spenótod azért van, ugye? Én próbálkoztam más fajtát venni, de az nekem nem jött be. Egyrészt az íze miatt, másrészt a tisztításakor sokkal több ment veszendőbe.
Andrass9 · http://blogkocsma.blog.hu 2019.02.06. 20:16:38
@Dikusz: A spenót nálunk is elfogy, viszont mivel a kertből szedem, nekem a szára is ehető. Csak le kell mosni róla a földet, amit az eső felver rá :)
látjátok feleim szümtükkel 2019.02.06. 20:44:14
A blogra érkezve mit látok? Itt tátog egy fickó. Nem lehetne egy kanál kajával befogni a száját?;D
Waka · http://blogkocsma.blog.hu/ 2019.02.06. 23:35:32
@Andrass9: A csudát. Egynyári, kikapálod és többet nem nő ki. Minden évben hagyok pár tövet, ami elszórja a magját.
Kumari aki Nilüfer 2019.02.07. 07:46:17
@Waka: garantáltan ki lehet irtani, nálunk kikopott, és igen, csak akkor szaporodik el, ha suttyomban egy-két tő eljut a magszórásig. A mag vígan áttelel:).Nálunk pillanatnyilag citromfű, meg egyéb évelő fűszernövények lapulnak, meg olykor hagymát duggat a szépember. majd jövőre..vagy az után, ha megmaradok, és bírom derékkal. Jövő év szeptembertől elkezdem a felmentési időt. Tulajdonképpen addig nekem kedvem sincs, energiám sincs kertelni, de akkor már lesz időm..a többi meg majd megjön:D Lesz spenót! Új zélandi...anyukám szerint laboda:DDD
Andrass9 · http://blogkocsma.blog.hu 2019.02.07. 15:16:36
@Kumari aki Nilüfer: Az első mondatod, ami miatt nem vetek: Ezek suttyomban annyi magot elszórnak, hogy rotációs kapával sem bírom kiszedni ...
Sebaj! Aki szereti, annak jó, mert könnyen szaporodik. Aki meg nem, az csak csúnya szavakat ismétel ...
Andrass9 · http://blogkocsma.blog.hu 2019.02.07. 15:16:58
@Kumari aki Nilüfer: Ja, és télleg laboda!!!
Andrass9 · http://blogkocsma.blog.hu 2019.02.07. 18:14:00
@Waka: Ja! Én is azt mondanám, hogy "hagyok néhány tövet", ahelyett, hogy beismerném: nem tudom kiirtani :)
Dikusz 2019.02.07. 22:46:26
Azt a meghagyott/nem kiirtható nehány tövet majd én leszedem:)
látjátok feleim szümtükkel 2019.02.12. 14:36:24
Ma ki akartam próbálni ezt az ételt, aztán elcsábultam a kókuszos csirke felé. Egyszer akartam kókusztejjel főzni, de a tej egy szürkés színű lötty volt, és nekem nagyon nem jött be. Ezért mindig fenntartással voltam. Most viszont a kíváncsiság erősebb lévén vettem egy dobozzal, és nagyon szép fehér és zsíros kókusztejet kaptam. A minimális fűszerzéssel jól megpirított csirkét ezzel öntöttem nyakon ( fokhagyma, gyömbéres olaj, szójaszósz, szárított házi vegeta, mazsola, aszalt ananász, citromlé ) , és nagyon jó lett. Persze kellett volna bele egy kis csili, akkor lett volna igazi, de az most elmaradt.
Legközelebbi tervem csirke kókusztejes, pirított diós mártásban.
Andrass9 · http://blogkocsma.blog.hu 2019.02.12. 15:28:01
@látjátok feleim szümtükkel: Az a kókuszos csirke jó terv! Próbáld meg!!!